E 1964 eo bet krouet ar SIAGM, da lavaret eo Sindikad Etrekumunel Aozadur ar Mor  Bihan. Ur framm etrekumunel evit broudañ diorren ar vro eo. Peder chumun ha tregont a zo ennañ. Strollañ a ra an dud a fell dezho gwareziñ an dachenn ha labourat a-stroll evit ma vefe aozet ha diorroet an tiriad-se en un doare padus. Abaoe ar bloavezh 2000, emañ ar SIAGM o labourat war raktres Park Natur Rannvroel ar Mor Bihan hag o sevel e garta.